Μαρία Φαραντούρη

Η Μαρία Φαραντούρη (Αθήνα, 28 Νοεμβρίου 1947Μαρία Φαραντούρη) είναι Ελληνίδα τραγουδίστρια με διεθνή φήμη.

 Βιογραφία 
 Πρώτα χρόνια 

Γεννήθηκε στην Αθήνα στις 28 Νοεμβρίου 1947. Η παιδική ηλικία της Φαραντούρη ήταν δύσκολη, με την ασθένεια της πολιομυελίτιδας να την ταλαιπωρεί για χρόνια. Η οικογένειά της ζούσε στη Νέα Ιωνία, και από εκεί άντλησε τις πρώτες της αναμνήσεις. Καθώς μεγάλωνε, η συμμετοχή της στη χορωδία του Συλλόγου Φίλων της Ελληνικής Μουσικής την έκανε να ανακαλύψει το πάθος της για το τραγούδι, ξεκινώντας έτσι τη μουσική της πορεία. Ο Σύλλογος, αποτελούσε ένα περιβάλλον που περιγράφεται και ως φυτώριο νέων καλλιτεχνών, με μέλη αυτού να αποτελούν ο Γιάννης Μαρκόπουλος, ο Μάνος Λοΐζος, ο Διονύσης Σαββόπουλος, ο Χρήστος Λεοντής, οι Ζάκης και Παναγιώτης Κουνάδης κ.α..

 Ανάδειξη και συνεργασία με τον Μίκη Θεοδωράκη 
Το 1963, ο Μίκης Θεοδωράκης την ανακάλυψε τραγουδώντας ένα από τα τραγούδια του και της πρότεινε να γίνει η φωνή των έργων του. Έγινε μέλος της μουσικής ομάδας του Θεοδωράκη, μαζί με τον Γρηγόρη Μπιθικώτση, τη Ντόρα Γιαννακοπούλου και τη Σούλα Μπιρμπίλη.

Το 1965 έκανε την πρώτη της επαγγελματική ηχογράφηση με το τραγούδι των Σπύρου Παπά και Γιάννη Αργύρη "Κάποιος γιορτάζει", όπου τη συνόδευε ο Λάκης Παπάς. Στα πρωταρχικά στάδια της καριέρας της, συνεργαζόταν με τον Μάνο Χατζιδάκι και σημείωνε πολλαπλές συνεργασίες. Αργότερα, ο Θεοδωράκης έγραψε έξι τραγούδια αποκλειστικά για την Φαραντούρη, που τα ονόμασε «Κύκλο Φαραντούρη», τιμώντας την κύρια ερμηνεύτρια του. Έτσι η Φαραντούρη εμφανίζεται σε συναυλίες, όπου συνόδευαν τα μεγάλα πολιτικά και κοινωνικά γεγονότα, ενώ εκτός από την Ελλάδα, κατάφερε να αποκτήσει και διεθνή καριέρα, ταξιδεύοντας μέχρι και στη Σοβιετική Ένωση, όπου η φωνή της ενθουσίασε τον Αράμ Ίλυτς Χατσατουριάν. Ο Ρώσος συνθέτης της πρότεινε να μείνει στη Μόσχα και να συνεχίσει εκεί τις μουσικές της σπουδές.

Στο πλευρό του Θεοδωράκη, η Φαραντούρη παρουσίασε στο ελληνικό κοινό τα έργα μεγάλων ποιητών όπως ο Γιώργος Σεφέρης και ο Οδυσσέας Ελύτης, μέχρι την επιβολή της χούντας το 1967, όταν η μουσική του Θεοδωράκη απαγορεύτηκε και ο ίδιος φυλακίστηκε. Η Φαραντούρη, μετά από συμβουλή του Θεοδωράκη, αναγκάστηκε να φύγει στο εξωτερικό, όπου συνέχισε να τραγουδά για την αντίσταση και να συμμετέχει σε συναυλίες για την αντιδικτατορική δράση.

Η Φαραντούρη αποτελεί μια σημαντική μορφή στον τομέα της μουσικής, καθώς κέρδισε την αναγνώριση του διεθνούς Τύπου με τιτλοφορίες όπως η "Μαρία Κάλλας του λαού" από την The Daily Telegraph, η "Joan Baez της Μεσογείου" από την Le Monde, και περιγράφεται η φωνή της ως "δώρο των Θεών του Ολύμπου" από την The Guardian. Η προσφορά της ξεχωρίζει όχι μόνο για τα φωνητικά της προσόντα και τη σεμνή σκηνική παρουσία αλλά και για το ήθος και την κοινωνική της δραστηριοποίηση. Με τις συναυλίες της σε Ευρώπη και Ηνωμένες Πολιτείες και με ηχογραφήσεις που μεταδόθηκαν από σταθμούς όπως το BBC και τη Deutsche Welle, κρατώντας έτσι "ζωντανή" τη μουσική του Θεοδωράκη ο οποίος βρισκόταν στην εξορία και της έστελνε μυστικά κασέτες με πρόχειρες ηχογραφήσεις, τις οποίες η Μαρία μετέτρεπε σε ενορχηστρώσεις με τη βοήθεια συνεργατών. Η συναυλία στο Roundhouse του Λονδίνου και άλλες στο Albert Hall, με τη συμμετοχή κορυφαίων καλλιτεχνών όπως οι John Gielgud, Alan Bates, Peggy Ashcroft και η Μελίνα Μερκούρη, ήταν σταθμοί στην καριέρα της.https://farantouri.gr/discography/state-of-siege/

Επιπλέον, κατά τη διάρκεια της δικτατορίας, η Φαραντούρη γνώρισε τον ποιητή Τηλέμαχο Χυτήρη και συνέχισε τη συνεργασία της με τον Μάνο Χατζιδάκι, που τότε συνέθετε την Εποχή της Μελισσάνθης, δίνοντάς της κεντρικό ρόλο στο έργο. Από την απελευθέρωση του Θεοδωράκη επίσης και κατά τις συναυλίες του στο εξωτερικό, η Φαραντούρη ήταν μία εξ αυτών που συμμετείχε στην ανάδειξη του έργου του Θεοδωράκη σε έθνη του εξωτερικού. Παράλληλα με τις συναυλίες της, ηχογραφούσε δίσκους που έφθαναν κρυφά στην Ελλάδα για να δώσουν θάρρος και ευψυχία σε όσους αγωνίζονταν κατά του καθεστώτος. Λίγο αργότερα, σε μια περιοδεία της στις Ηνωμένες Πολιτείες, γνώρισε στη Νέα Υόρκη την Φλέρυ Νταντωνάκη, με την οποία συνδέθηκε με βαθιά φιλία.

Σε συναυλίες τους στο Παρίσι, ο τότε ηγέτης του γαλλικού Σοσιαλιστικού Κόμματος Φρανσουά Μιτεράν (François Mitterand) εντυπωσιάστηκε από την Φαραντούρη, σχολιάζοντάς την στο βιβλίο του "Η μέλισσα και ο Αρχιτέκτονας", ως όμοια με την ίδια την Ελλάδα και τη θεά Ήρα: "δυνατή, αγνή και άγρυπνη".

 1974-σήμερα 
Με την πτώση της χούντας, η Φαραντούρη επέστρεψε στην Ελλάδα, όπου μαζί με τον Θεοδωράκη προσέφεραν αξέχαστες στιγμές συγκίνησης στο ελληνικό κοινό. Mε συνειδητές επιλογές, εξασφάλισε καλλιτεχνική αυτονομία και διακρίθηκε σε διάφορα μουσικά είδη. Είχε ως αρωγό την Έλλη Νικολαΐδη, η οποία τη βοήθησε στη μουσική της εξέλιξη. Μετά το 1976, άρχισε να διευρύνει το ρεπερτόριό της, συνεργαζόμενη με διεθνείς καλλιτέχνες και συμμετέχοντας σε φεστιβάλ. Πρότεινε τραγούδια διαμαρτυρίας στο ελληνικό κοινό, που τα υποδέχθηκε θερμά. Η συνεργασία της με τον Έκερχαρνττ Σκχαλ σε τραγούδια του Μπερτόλτ Μπρέχτ σημείωσε μεγάλη επιτυχία, και η Φαραντούρη έγινε πηγή έμπνευσης για διεθνείς καλλιτέχνες, όπως οι Savage Republic και ο Νελς Κλάιν. Είχε επίσης σημαντική συνεργασία με τον Μάνο Λοΐζο και τον Μιχάλη Γρηγορίου, ενώ η σχέση της με τον Μάνο Χατζιδάκι ενίσχυσε την καλλιτεχνική της παρουσία. Μια σημαντική κίνηση στην καριέρα της ήταν η συνεργασία με τον Τούρκο συνθέτη Ζουφού Λιβανέλη, που έλαβε θερμή υποδοχή και στις δύο χώρες, συμβάλλοντας σε μια κλίμα ειρήνης και συμφιλίωσης μεταξύ Ελλάδας και Τουρκίας.

Το 1981, παρουσίασε με τον Μίκη Θεοδωράκη και τον Πέτρο Πανδή -για δεύτερη φορά στην Κούβα- το Canto General. Οι συναυλίες, έγιναν παρουσία του Φιντέλ Κάστρο, και είχαν τόση επιτυχία, ώστε ακολούθησε η πρόσκληση από τον Κουβανό πρόεδρο να επαναληφθεί στα επόμενα χρόνια και να δοθεί νέος κύκλος συναυλιών.

Με την γέννηση του υιού της ανήμερα της 28ης Οκτωβρίου του 1985, η Φαραντούρη αποσύρεται προσωρινά από την ενεργή δράση, λόγω των αναγκών της μητρότητας, πραγματοποιώντας λίγες αλλά εκλεκτές συνεργασίες στα αμέσως επόμενα χρόνια. Η πιο σημαντική ήταν η συνεργασία της με τον κορυφαίο μαέστρο Ζούμπιν Μέτα και την Φιλαρμονική Ορχήστρα του Ισραήλ, στο Ωδείο Ηρώδου του Αττικού, για την ερμηνεία του κλασικού έργου «Η Μπαλάντα του Μαουτχάουζεν». Στο μέλλον θα βρισκόταν και πάλι κάτω από την μπαγκέτα του διάσημου αρχιμουσικού, λίγο πριν από το γύρισμα της χιλιετίας, στο Παρίσι, για τον εορτασμό του Millennium από την Unesco.

Παράλληλα με την ενασχόλησή της με την πολιτική, τo 1990 επανέρχεται στην ενεργό δράση με πολλαπλές συνεργασίες. Το 2000, συνθέτει για την Φαραντούρη η Λένα Πλάτωνοςhttp://www.avopolis.gr/albums/greek-albums/23197-2011-02-26-13-45-48-sp-1563055923. Τον Αύγουστο του 2001, συμμετέχει στην σύμπραξη της Ορχήστρας των Χρωμάτων, και υπό τη διεύθυνση του Μίλτου Λογιάδη παρουσίασαν το πρόγραμμα ΄΄Ένας Αιώνας Ελληνικό Τραγούδι΄΄http://www.kathimerini.gr/96674/article/politismos/arxeio-politismoy/enas-aiwnas-ellhniko-tragoydi-me-th-maria-farantoyrh γεμίζοντας το Ωδείο Ηρώδου του Αττικού. Στην συνέχεια της καριέρας της, συνδυάζει ρεμπέτικη και βυζαντινή μουσική, καθώς και παλαιότερο και σύγχρονο έντεχνο, ελληνικό και παγκόσμιο ρεπερτόριο. Παράλληλα, συνεχίζει τα ανοίγματα της στις διεθνείς μουσικές τάσεις, όπως το ethnic αλλά και στις συνεργασίες με καλλιτέχνες του κλασικού ρεπερτορίου.

Στις 23 Σεπτεμβρίου 2004, ο Πρόεδρος της Ελληνικής Δημοκρατίας Κωνσταντίνος Στεφανόπουλος επιβράβευσε την προσφορά της Μαρίας Φαραντούρη στο ελληνικό τραγούδι, απονέμοντας της τον Χρυσό Σταυρό του Τάγματος του Φοίνικος.

Στις 4 Οκτωβρίου 2014 της απονέμεται το «Premio Tenco» στο «Teatro del Casino» του Σαν Ρέμο, αναγνωρίζοντας την συμβολή της Ελληνίδας καλλιτέχνιδας στη διάδοση του έντεχνου ελληνικού τραγουδιού διεθνώςhttp://www.protothema.gr/culture/article/414349/-to-diethnes-mousiko-vraveio-premio-tenco-aponemetai-stin-maria-faradouri/.

Το 2016 η Μαρία Φαραντούρη επιμελείται τη δισκογραφία «Φύλαξα τ’ Όνειρο»  και ερμηνεύουν έργα του Θεοδωράκη από κοινού με τους Σωκράτη Μάλαμα, Αλκίνοο Ιωαννίδη και Γιάννη Χαρούληhttp://www.ogdoo.gr/diskografia/nees-kyklofories/malamas-ioannidis-xaroylis-farantoyri-tragoudoyn-theodoraki.

 Πολιτική δράση 
Το 1989, η Μαρία Φαραντούρη βρέθηκε στο πλευρό του Ανδρέα Παπανδρέου, σε μία ασταθή περίοδο με δύο αλλεπάλληλες εκλογικές αναμετρήσεις που δεν είχαν αναδείξει σταθερή κυβέρνηση. Θεωρώντας ότι έπρεπε να συμπαρασταθεί στον ηγέτη του ΠΑΣΟΚ, η Φαραντούρη ανταποκρίθηκε στο κάλεσμά του και ετέθη σε εκλόγιμη θέση στο ψηφοδέλτιο επικρατείας. Από τα έδρανα της αντιπολίτευσης, στάθηκε για μια βουλευτική περίοδο στο πλευρό του Ανδρέα Παπανδρέου, συμβάλλοντας από κοινού με τη Μελίνα Μερκούρη και τον Σταύρο Μπένο στις προτάσεις επί πολιτιστικών θεμάτων.

 Δισκογραφία 
 Έτος  Τίτλος  Αριθμός καταλόγου  Πληροφορίες 1965  Η Μαρία Φαραντούρη Τραγουδά Μίκη Θεοδωράκη  HMV 7PG 3518 (Κουράστηκα να σε κρατώ / Στου κόσμου την ανηφοριά)
HMV 7PG 3519 (Πήρα τους δρόμους τ' ουρανού / Ο ίσκιος έπεσε βαρύς)

HMV 7PG 3532 (Τ' όνειρο καπνός / Το εκκρεμές) Πρόκειται για τα Έξι Τραγούδια που μετέπειτα ο συνθέτης μετονόμασε σε Κύκλο Φαραντούρη. Κυκλοφόρησαν αρχικά σε τρεις δίσκους 45 στροφών κι έπειτα μαζί με τη Μπαλάντα του Μαουτχάουζεν σε μεγάλο δίσκο.  1965  Μίκης Θεοδωράκης: Πρώτη Εκτέλεση  HMV GCLP15 & 70212 LP-CD  Τραγούδια του Μίκη Θεοδωράκη με τους Γρηγόρη Μπιθικώτση, Βέρα Ζαβιτσιάνου, Ντόρα Γιαννακοπούλου, Αντώνη Κλειδωνιάρη, Μαρία Φαραντούρη, Μιχάλη Ιωαννίδη. 1966  Η Μπαλάντα Του Μαουτχάουζεν & Έξι Τραγούδια  Columbia GCLP16 & 70204 LP-CD  Μουσική του Μίκη Θεοδωράκη, με τη Μαρία Φαραντούρη, σε ποίηση Ιάκωβου Καμπανέλλη. 1966  Χρυσοπράσινο Φύλλο  Columbia GCLP12 & 70211 LP-CD  Μουσική του Μίκη Θεοδωράκη για κινηματογραφική ταινια, με τη Φαραντούρη και τον Γρηγόρη Μπιθικώτση. 1966  Песни Микиса Теодоракиса  Мелодия 018847-8 LP  Το 1966, ο Μίκης Θεοδωράκης και το συγκρότημά του έδωσαν μια σειρά συναυλιών στη Σοβιετική Ένωση: Μόσχα, Λένινγκραντ, Ρίγα, Τασκένδη, Τιφλίδα ήταν μερικές πόλεις-σταθμοί της περιοδείας τους. Η σοβιετική δισκογραφική εταιρεία Μελωδία εξέδωσε την ίδια χρονιά αυτό το βινύλιο με τίτλο Μουσική Του Μίκη θεοδωράκη, που ηχογραφήθηκε στη Μόσχα, ως ένα αφιέρωμα στον Μίκη Θεοδωράκη και τη Μαρία Φαραντούρη, η οποία τραγουδά και τα 14 τραγούδια του δίσκου.  1967  Ένας Όμηρος  HMV GCLP29 & Columbia 70216 LP-CD  Μουσική Μίκη Θεοδωράκη, στίχοι Βασίλη Ρώτα για θεατρική παράσταση, και επίσης από την ταινία Ζ. 1968  Atene in Piazza, 1940/1965  I Dischi Del Sole DS 51 SP  Δίσκος 45 στροφών, που εκδόθηκε στην Ιταλία, και αναφέρεται στους αντιστασιακούς αγώνες της Ελλάδας. 1969  Ζ  CBS 63639 LP & Sakkaris 50062 CD  Η μουσική του Μίκη Θεοδωράκη για την ταινία Ζ του Κώστα Γαβρά, με τους Ιβ Μοντάν, Ειρήνη Παππά, Ζαν-Λουί Τρεντινιάν. Η Φαραντούρη τραγουδά Το Παλληκάρι Έχει Καημό. Το CD κυκλοφόρησε το 1992. 1970  Κατάσταση Πολιορκίας  Polydor 1184357 LP-CD  Μουσική Μίκη Θεοδωράκη, στίχοι Μαρίνας, με τους Μαρία Φαραντούρη και Αντώνη Καλογιάννη. Ενορχήστρωση Γιάννη Μαρκόπουλου και Εύδωρου Δημητρίου. Το LP κυκλοφόρησε στην Ελλάδα το 1974 και το CD το 1991. 1970  Πνευματικό Εμβατήριο  Polydor 2383023 LP & 511058 CD  Των Μίκη Θεοδωράκη και Άγγελου Σικελιανού, με τους Μαρία Φαραντούρη, Αντώνη Καλογιάννη και Γιάννη Θεοχάρη. Στο CD, που κυκλοφόρησε το 1991, υπάρχει και το έργο Οιδίππους Τύραννος. Ο Μίκης Θεοδωράκης διευθύνει τη Συμφωνική Ορχήστρα του Λονδίνου.  1971  Τα Τραγούδια Του Αγώνα  Polydor 2393024 LP & Minos 217 LP-CD  Κυκλοφόρησε στην Ευρώπη από την Polydor το 1971 και στην Ελλάδα από τη Minos το 1974. Τραγούδια του Μίκη Θεοδωράκη με τους Μαρία Φαραντούρη, Μαρία Δημητριάδη, Λάκη Καραλή και τον συνθέτη. 1971  Θεοδωράκης Διευθύνει Θεοδωράκη Νο 2  Polydor 2393025 LP & 511055 CD  Ηχογραφημένος στο Παρίσι, κυκλοφόρησε στην Ελλάδα το 1974. Περιέχει το Romancero Gitano του Φεδερίκο Γκαρθία Λόρκα (σε μετάφραση Οδυσσέα Ελύτη), τα Τραγούδια Του Ανδρέα σε στίχους Θεοδωράκη και τη Μυθολογία του Γιώργου Σεφέρη. Με τη Μαρία Φαραντούρη και τον Αντώνη Καλογιάννη. Στο CD, που κυκλοφόρησε το 1991, υπάρχουν και τα Επιφάνια, Αβέρωφ του Γιώργου Σεφέρη, με τον Αντώνη Καλογιάννη και τον Ιβ Μοντάν, και το Μιλώ του Μανόλη Αναγνωστάκη με τον Αντώνη Καλογιάννη. 1971  Songs And Guitar Pieces By Theodorakis  CBS 72947 & 53688 LP  Ο Αυστραλός κιθαρίστας John Williams συνοδεύει τη Μαρία Φαραντούρη σε τραγούδια του Μίκη Θεοδωράκη. 1973  18 Λιανοτράγουδα Της Πικρής Πατρίδας  Minos 193 LP  Των Μίκη Θεοδωράκη και Γιάννη Ρίτσου. Η πρώτη εκτέλεση με τους Φαραντούρη, Πέτρο Πανδή, Αφροδίτη Μάνου, Αχιλλέα Κωστούλη και τον συνθέτη. 1974  Greek Popular Music  Μετρονόμ 200171 LP  Τραγούδια του Μίκη Θεοδωράκη με τη Μαρία Φαραντούρη και τον Γιώργο Καπερνάρο. 1974  Αρκαδία 6-8  Minos 219 LP-CD  Μουσική και στίχοι Μίκη Θεοδωράκη με τη Μαρία Φαραντούρη. Συμμετέχει η χορωδία της Τερψιχόρης Παπαστεφάνου. 1974  Η Ελλάδα Του Μίκη Θεοδωράκη  Polydor 2310275 LP & 827020 CD  Με τη Μαρία Φαραντούρη και τον Γιώργο Καπερνάρο. Το CD έχει τίτλο La Grece De Temps Heureux. 1974  Θεοδωράκης / Φαραντούρη  AZ 85004 LP  Κυκλοφόρησε στη Γαλλία. 1974  Θαλασσινά Φεγγάρια  Columbia SCXG219 LP & 70219 LP-CD  Των Μίκη Θεοδωράκη και Νίκου Γκάτσου, με τους Γρηγόρη Μπιθικώτση, Μαρία Φαραντούρη και Βίκυ Μοσχολιού.  1975  Canto General  Columbia 13006 LP  Η ευρωπαϊκή έκδοση. 1975  Canto General  Minos 237 LP  Η ελληνική έκδοση σε μονό LP.  1975  Canto General  Minos 252/3 2LPs-CD  Του Μίκη Θεοδωράκη σε ποίηση Πάμπλο Νερούδα. Με τη Μαρία Φαραντούρη, τον Πέτρο Πανδή, την Εθνική Χορωδία της Γαλλίας, τα κρουστά του Στρασβούργου. 1975  Ο Ήλιος & Ο Χρόνος / Επιφάνια Αβέρωφ  Minos 232/3 LP  Μουσική Μίκη Θεοδωράκη, ποίηση του συνθέτη (Ο Ήλιος & Ο Χρόνος) και Γιώργου Σεφέρη (Επιφάνια-Αβέρωφ). Με τη Μαρία Φαραντούρη και τους Μαρία Δημητριάδη, Αντώνη Καλογιάννη, Πέτρο Πανδή. 1975  Τα Νέγρικα  Minos 261 LP-CD  Μουσική Μάνου Λοΐζου, στίχοι Γιάννη Νεγρεπόντη. Τραγουδά η Μαρία Φαραντούρη και συμμετέχει ο Μανώλης Ρασούλης. 1975  Η Μεγάλη Αγρύπνια  Columbia 70159 LP-CD  Μουσική Ελένης Καραΐνδρου, στίχοι Κ.Χ. Μύρη (λογοτεχνικό ψευδώνυμο του Κώστα Γεωργουσόπουλου). Τραγουδά η Μαρία Φαραντούρη. 1976  Τα Παράλογα  Notos 3904 LP-CD  Των Μάνου Χατζιδάκι και Νίκου Γκάτσου. Με τους Μαρία Φαραντούρη, Μελίνα Μερκούρυ, Διονύση Σαββόπουλο, Ηλία Λιούγκο.  1976  Μαουτχάουζεν-Επιφάνια  Delta 5003 LP  Του Μίκη Θεοδωράκη με τη Μαρία Φαραντούρη. 1976  Τα Πρώτα Μας Τραγούδια  Souvenir 1006 LP  Τραγούδια Μίκη Θεοδωράκη, Μάνου Χατζιδάκι, με τις Μαρία Φαραντούρη και Νάνα Μούσχουρη. 1977  Τραγούδια Διαμαρτυρίας Από Όλο Τον Κόσμο  Minos 304 LP-CD  Δέκα ξενόγλωσσα τραγούδια με τη Μαρία Φαραντούρη. 1978  Μίκης Θεοδωράκης-Μαρία Φαραντούρη  General 4024 LP  Και με τη συμμετοχή του Αντώνη Καλογιάννη. 1979  Οι Γειτονιές Του Κόσμου  Minos 344 LP  Μουσική του Μίκη Θεοδωράκη σε ποίηση Γιάννη Ρίτσου. Τραγουδά η Μαρία Φαραντούρη και ο Γιάννης Θωμόπουλος. Συμμετέχει η χορωδία της Τερψιχόρης Παπαστεφάνου και απαγγέλλει ο ποιητής. 1979  Η Φαραντούρη Τραγουδάει Μπρεχτ  Minos 355 LP-CD   1979  Maria Farantouri Live  PLÄNE 88159 LP  Ζωντανή ηχογράφηση στη Schumann-Saal του Ντίσελντορφ στις 25 Μαΐου του 1978. Την επόμενη χρονιά ο δίσκος κυκλοφόρησε στη Γερμανία και, συγχρόνως, στις Η.Π.Α. με τίτλο Maria Farantouri In Concert. Η ενορχήστρωση των τραγουδιών είναι του Σαράντη Κασσάρα. 1980  Η Αγάπη Είναι Ο Φόβος  Minos 390 LP  Μουσική Μιχάλη Γρηγορίου, ποίηση Μανόλη Αναγνωστάκη, με τη Μαρία Φαραντούρη και τον Γιάννη Κούτρα. 1980  Lieder Aus Griechenland  PLÄNE 88224 LP  Βινύλιο που κυκλοφόρησε στη Γερμανία με ηχογραφήσεις που έγιναν εκεί.  1980  Η Εποχή Της Μελισσάνθης  Notos 3907/8 LP  Μουσική, στίχοι του Μάνου Χατζιδάκι. Τραγουδά η Μαρία Φαραντούρη και οι Βασίλης Λέκκας, Στέλλα Γαδέδη και Γιώργος Μιχαλισλής. 1981  Ο Επιβάτης  Minos 405 LP-CD  Μουσική Μίκη Θεοδωράκη, στίχοι Κώστα Τριπολίτη, τραγουδά η Μαρία Φαραντούρη, μπουζούκι οι Κώστας Παπαδόπουλος και Λάκης Καρνέζης. 1981  Canto General  Minos 413/4/5 LP-CD  Μουσική του Μίκη Θεοδωράκη σε ποίηση Πάμπλο Νερούδα, με τη Μαρία Φαραντούρη, τον Πέτρο Πανδή, τη χορωδία St. Jacob Στοκχόλμης, την ορχήστρα Στοκχόλμης. Κασετίνα με 3LPs. 1982  Η Φαραντούρη Τραγουδάει Λιβανελί  Minos 448 LP-CD  Μουσική του Ζουλφί Λιβανελί, στίχοι του Λευτέρη Παπαδόπουλου. 1984  Μίκης Θεοδωράκης: 10 Χρόνια 1974-1984 1  Minos 515 LP  1984  Μίκης Θεοδωράκης: 10 Χρόνια 1974-1984 2  Minos 516 LP  1984  Μίκης Θεοδωράκης: 10 Χρόνια 1974-1984 3  Minos 517 LP  1984  Μίκης Θεοδωράκης: 10 Χρόνια 1974-1984 4  Minos 518 LP  1984  Μίκης Θεοδωράκης: 10 Χρόνια 1974-1984 5  Minos 519 LP  1985  Η Μαρία Φαραντούρη Στο Olympia  Minos 565/6 LP-CD  Ηχογράφηση συναυλίας της στο Παρίσι με τραγούδια Μίκη Θεοδωράκη, Μάνου Χατζιδάκι. Συμμετέχει ο Βασίλης Λέκκας. 1986  Ο Μάνος Χατζιδάκις Στη Ρωμαϊκή Αγορά  Columbia 170127/9 LP & 170161 CD  Κασετίνα με 3 LPs, μουσική Μάνου Χατζιδάκι, στίχοι κυρίως του Νίκου Γκάτσου, τραγούδι Μαρία Φαραντούρη, Βασίλης Λέκκας, Ηλίας Λιούγκος, Έλλη Πασπαλά. 1986  Θεοδωράκης: Τα Τραγούδια Μου 1959-1986  CBS 450186 LP-CD  1986  Θεοδωράκης: Τα Τραγούδια Μου 1959-1986 Νο 2  CBS 450187 LP-CD  1986  Θεοδωράκης: All Time Greatest Hits  CBS 450185 LP-CD  Οι 3 παραπάνω δίσκοι περιλαμβάνουν ηχογραφήσεις τραγουδιών του Μίκη Θεοδωράκη από τις συναυλίες που έδωσε σε όλο τον κόσμο το 1986. Τραγουδούν: Μαρία Φαραντούρη, Μαρία Δημητριάδη, Αλίκη Καγιαλόγλου, Γιάννης Θωμόπουλος, Πέτρος Πανδής, Θανάσης Μωραΐτης. 1986  Σκοτεινή Μητέρα  Σείριος 86004 LP-CD  Των Μάνου Χατζιδάκι και Νίκου Γκάτσου με τη Μαρία Φαραντούρη. 1987  Οι Μεγαλύτερες Επιτυχίες Της  Minos 15004 CD  Με 20 τραγούδια της. 1988  Ο Γιάννης Μαρκόπουλος Στον Ελληνικό Κινηματογράφο  Minos 694 LP  Η Μαρία Φαραντούρη τραγουδά Ζάβαρα-Κάτρα-Νέμια, ηχογραφημένο στη Ρώμη το 1970, για την ταινία Πολυαγαπημένη του Τζωρτζ Κοσμάτος. 1988  Ωδείον Ηρώδου Αττικού  Minos 753/4 2LP-CD  Ζωντανή ηχογράφηση στις 6 Σεπτεμβρίου 1988 στο Ωδείο Ηρώδου του Αττικού. Τραγούδια και μουσική της Ελένης Καραΐνδρου από τον κινηματογράφο και το θέατρο. Συμμετέχει ο Γιώργος Νταλάρας, η Μαρία Φαραντούρη, ο Jan Garbarek και το συγκρότημα Iskra. 1989  Κάπου Ανατολικοδυτικά  Lyra 4511 LP  Μουσική και τραγούδια του Νότη Μαυρουδή, από το θέατρο, τον κινηματογράφο και την τηλεόραση. Τραγουδούν οι Ελευθερία Αρβανιτάκη, Αρλέτα, Ελένη Βιτάλη, Μανώλης Λιδάκης, Πέτρος Πανδής, Μαρία Φαραντούρη. 1990  The Very Best Of Mikis Theodorakis  ΜΒΙ 10392 LP-CD  Δεκαπέντε τραγούδια με τους Μαρία Φαραντούρη, Μελίνα Μερκούρη, Φλέρυ Νταντωνάκη, Μαίρη Λίντα, Τέρη Χρυσό, Εύη Μυλοπούλου, Λόλα Τσακίρη, Μαρίνο Μαρίνι και τον Μίκη Θεοδωράκη. 1990  17 Τραγούδια  Minos 906/7 LP-CD  Διπλός δίσκος της με συμμετοχή του Διονύση Σαββόπουλου και του Λούτσιο Ντάλλα. 1991  Κινηματογράφος & Τραγούδι  MBI 10463  1991  Ο Ήλιος Και Ο Χρόνος  Polydor 511054 LP-CD  Μουσική, στίχοι: Μίκη Θεοδωράκη. Τραγουδούν: Μαρία Φαραντούρη, Αντώνης Καλογιάννης, Μαρία Δημητριάδη, Πέτρος Πανδής. Απαγγέλλει ο George Wilson. 1994  Η Φαραντούρη Τραγουδά Θεοδωράκη  Sosaphon 159 CD  1994  Άπονες Εξουσίες  MBI P105/6 LP-CD  Είκοσι εννέα τραγούδια σε μουσική Μίκη Θεοδωράκη. Η Μαρία Φαραντούρη τραγουδά Στο Περιγιάλι Το Κρυφό, Είσουν Καλός Κι Είσουν Γλυκός, ηχογραφημένα στη Μόσχα το 1966, και μαζί με τον συνθέτη Οι Μοιραίοι σε ηχογράφηση του 1964. 1994  Η Βεατρίκη Στην Οδό Μηδέν  Minos 80530 LP-CD  Μουσική Μίκη Θεοδωράκη, ποίηση Διονύση Καρατζά, ερμηνεία Μαρία Φαραντούρη. 1994  Θεοδωράκης Διευθύνει Θεοδωράκη Νο 2  Polydor 527105-2 CD  Πρόκειται για επανέκδοση του ομώνυμου δίσκου του 1971 σε cd, με bonus tracks οκτώ τραγούδια από τα 18 Λιανοτράγουδα Της Πικρής Πατρίδας σε ποίηση Γιάννη Ρίτσου και ερμηνεία του Αντώνη Καλογιάννη.  1994  Χρυσή Δισκοθήκη 1965  Minos-EMI 4804342 CD  Συλλογή με τις μεγαλύτερες επιτυχίες της Minos EMI, το 1965. Η Μαρία Φαραντούρη στην πρώτη της επαγγελματική ηχογράφηση, που, τότε, είχε κυκλοφορήσει σε δίσκο 45 στροφών.  1995  The Birthday Concert   Tropical 68974 CD  Ζωντανές ηχογραφήσεις από την περιοδεία του Μίκη Θεοδωράκη με τη Μαρία Φαραντούρη τον Μάιο του 1995 στην Ευρώπη (Γερμανία, Ολλανδία, Βέλγιο, Λουξεμβούργο), με αφορμή τη συμπλήρωση των 70 χρόνων του συνθέτη, τον Ιούλιο της ίδιας χρονιάς. Το ένθετο φυλλάδιο περιλαμβάνει μεταφράσεις των ποιημάτων στα αγγλικά. Διανθίζεται, επίσης, από πλούσιο φωτογραφικό υλικό από τις πρόβες και τις συναυλίες αυτής της τουρνέ. 1995  Παραστάσεις Της Πειραματικής Σκηνής "Τέχνη" || Lyra 0176 CD || Δεκαπέντε χρόνων μουσικές και τραγούδια από παραστάσεις της Πειραματικής Σκηνής της Τέχνης έχουν συγκεντρωθεί σ’ αυτό το cd, στο οποίο συμμετέχει φιλικά η Μαρία Φαραντούρη, δανείζοντας τη φωνή της σε δύο τραγούδια του Ηρακλή Πασχαλίδη.
|-
| 1996 || Poetica || Peregrina PM 50061 CD || Ο Διονύσης Καρατζάς έγραψε δώδεκα ποιήματα, τα οποία μελοποίησε για τη φωνή της Μαρίας Φαραντούρη ο Μίκης Θεοδωράκης το 1995, υπό τον τίτλο Λυρικώτερα. 
|-
| 1997 || Αρκαδίες I, VII, VIII || Άνοδος ΠΜΕ Α-148 CD || Cd με τρεις από τις δέκα Αρκαδίες, που έγραψε ο Θεοδωράκης στη Ζάτουνα. Πρόκειται για ηχογραφήσεις της δεκαετίας του 1970. 
|-
| 1998 || Άσματα || Peregrina PM 50131 CD || Το χρονικό εύρος των συνθέσεων εκτείνεται από το 1969 έως το 1996. Το cd περιλαμβάνει τις τελευταίες -έως τη χρονολογία κυκλοφορίας- συνθέσεις του Θεοδωράκη, επάνω στα δύο ποιήματα του αδερφού του, Γιάννη, τα Λυρικώτατα.
|-
| 1998 || Σερενάτες || Minos EMI 4950492 CD || Δεκαέξι χρόνια μετά τη συνεργασία τους σε μουσική του Τούρκου συνθέτη Ζουλφί Λιβανελί, η Μαρία Φαραντούρη και ο Λευτέρης Παπαδόπουλος συναντώνται πάλι δισκογραφικά - αυτή τη φορά στη μουσική του Θεοδωράκη.
|-
| 1999 || Symphonietta & État De Siège || Intuition INT 3259-2 CD || Ζωντανή ηχογράφηση κατά τη διάρκεια συναυλίας στην Alte Oper της Φρανκφούρτης, τον Ιανουάριο του 1996. Η Συμφωνιέττα είναι έργο που συνέθεσε ο Θεοδωράκης το 1947. Η Κατάσταση Πολιορκίας εδώ είναι δεύτερη εκτέλεση, πάλι με τη Μαρία Φαραντούρη, αλλά τον Κώστα Θωμαΐδη στη θέση του άνδρα τραγουδιστή. 
|-
| 1999 || Ο Ήλιος Και Ο Χρόνος || Lyra 4920 CD || Από τα 32 ποιήματα του κύκλου Ο Ήλιος & ο Χρόνος, που έγραψε ο Μίκης Θεοδωράκης στην απομόνωση της Γενικής Ασφάλειας, το 1967, μελοποίησε ο ίδιος τα 16. Εδώ, ο Timothy Dowdall απέδωσε στα αγγλικά μερικά από τα ήδη μελοποιημένα και δύο ακόμα, τα οποία μελοποίησε ο Rainer Kirchmann. 
|-
| 2000 || Η Τρίτη Πόρτα || Minos EMI 5262442 CD || Συνθέτης: Λένα Πλάτωνος. Στίχοι: Θόδωρος Ποάλας.
|-
| 2000 || Mauthausen Trilogy || PLÄNE 88840 CD || Στις 7 Μαΐου του 1995, με αφορμή τα 50 χρόνια από τη λήξη του πολέμου, η Μαρία Φαραντούρη ερμήνευσε τη Μπαλάντα του Μαουτχάουζεν μέσα στο πρώην στρατόπεδο συγκεντρώσεως, υπό τη διεύθυνση του Μίκη Θεοδωράκη. Παρόντες ο Ιάκωβος Καμπανέλλης και ο Σίμον Βίζενταλ, πρώην κρατούμενοι και οι δύο στον τόπο του μαρτυρίου. Χιλιάδες κόσμου παρακολούθησαν το κοντσέρτο εις μνήμην των θυμάτων, η ηχογράφηση του οποίου περιλαμβάνεται σ' αυτό το cd, μαζί με την απόδοση του στα αγγλικά και τα εβραϊκά.
|-
| 2000 || Nostalgia || EMI 8265432 CD || Συλλογή τραγουδιών από διάφορα άλμπουμ της Μαρίας Φαραντούρη, σε επιλογή Jo Van Driessche, που κυκλοφόρησε από την EMI Βελγίου. 
|-
| 2000 || Happy Birthday Mikis! || Tropical 68813 CD || Ηχογράφηση συναυλίας που έγινε στην Königsplatz του Μονάχου, προς τιμήν του Μίκη Θεοδωράκη για τον εορτασμό των 75ων γενεθλίων του, στις 29 Ιουλίου 2000. Έλαβαν μέρος η Jocelyn Smith, ο Πέτρος Πανδής, η Maria del Mar Bonet, ο Ρώσος βαθύφωνος Peter Migunov, η Milva και η Μαρία Φαραντούρη. Το cd περιέχει τρία επιπλέον τραγούδια, που ερμηνεύει ο Θεοδωράκης, σε ζωντανή ηχογράφηση του 1997.
|-
| 2001 || Ένας Αιώνας Ελληνικό Τραγούδι || Legend 2201 15092 2 & 2201 15093 2 CD || Ζωντανή ηχογράφηση της συναυλίας που έδωσε η Μαρία Φαραντούρη στο Ωδείο Ηρώδου του Αττικού, τον Ιούλιο του 2001, με τη συνοδεία της Ορχήστρας των Χρωμάτων, υπό τη διεύθυνση του Μίλτου Λογιάδη.
|-
| 2001 || Τα Μυστικά Του Κήπου || Sirius SMH 200132 CD || Μουσική και τραγούδια του Νίκου Κυπουργού για παιδικές θεατρικές παραστάσεις. 
|-
| 2002 || Οι Μεγαλύτερες Επιτυχίες Της || Minos EMI 5801852 CD || Συλλογή με τραγούδια από διάφορα άλμπουμ της Μαρίας Φαραντούρη, που έχουν κυκλοφορήσει από την εταιρεία Minos EMI.
|-
| 2002 || Του Φεγγαριού Τα Πάθη ||  Legend 2201150642 CD || Ηχογράφηση συναυλίας που δόθηκε στο Μέγαρο Μουσικής Αθηνών το 1996, ως αφιέρωμα στα 100 χρόνια από τη γέννηση του Φεδερίκο Γκαρθία Λόρκα.
|-
| 2002 || Τα Χρωματιστά Τραγούδια || Verso 036 CD || Τραγούδια για τη μουσική αγωγή των παιδιών από τη Μαρίζα Κωχ. Η Μαρία Φαραντούρη τραγουδά Το Φιλμάκι Της Αθήνας.
|-
| 2002 || Balkan Passions || Jaro 4234-2 CD || Άλμπουμ του βουλγαρικού γυναικείου φωνητικού συνόλου Bulgarian Voices με τραγούδια από τα Βαλκάνια. Η Μαρία Φαραντούρη συμμετέχει με ένα τραγούδι του Μίκη Θεοδωράκη σε στίχους του Λευτέρη Παπαδόπουλου.
|-
| 2002 || Ανάγλυφα Μιας Tέχνης Ταπεινής || WEA 0927 48632-2 CD || Παραδοσιακά τραγούδια από διάφορες περιοχές της Ελλάδας και της Μικράς Ασίας. 
|-
| 2003 || Μπλε || Legend 2201152412 CD || Το Μπλε είναι αφιερωμένο στη μνήμη της Ρηνιώς Παπανικόλα.
|-
| 2003 || Η Ποίηση Στο Ελληνικό Τραγούδι || Legend 2201152642 & 2201152652 CD || Ένα διπλό συλλεκτικό cd, που συγκεντρώνει μερικά από τα αριστουργήματα της ποίησης στην ελληνική γλώσσα: αρχαία, λόγια ή παραδοσιακή. 
|-
| 2004 || Η Μαρία Φαραντούρη Τραγουδά Μίκη Θεοδωράκη || Legend 2201152692 CD || Συλλογή με τραγούδια του Μίκη Θεοδωράκη από τα τρία προηγούμενα live cd που κυκλοφόρησε η εταιρεία Legend: Ένας Αιώνας Ελληνικό Τραγούδι, Του Φεγγαριού Τα Πάθη και Η ποίηση Στο Ελληνικό Τραγούδι. 
|-
| 2004 || Mosaic || Libra LM 027-2 CD || Μια συλλογή τραγουδιών, ως επί το πλείστον από τον χώρο της Μεσογείου και της Μέσης Ανατολής.
|-
| 2004 || Μαρία Φαραντούρη-Γιάννης Βακαρέλης || Legend 2201153362 CD || Η Μαρία Φαραντούρη και ο διακεκριμένος πιανίστας Γιάννης Βακαρέλης ερμηνεύουν γνωστά και αγαπημένα τραγούδια των Μίκη Θεοδωράκη και Μάνου Χατζιδάκι. 
|-
| 2004 || Πετώντας Πας Στην Πόλη || MBI 16601 CD || Τρεις κύκλοι τραγουδιών για μικρούς και μεγάλους από τη συνθέτρια Τατιάνα Ζωγράφου.
|-
| 2004 || The Gates of Eden || Ιερά Μονή Κουτλουμουσίου CD || Οι οργανικές συνθέσεις αποτελούν σπουδή του Νίκου Κυπουργού -ο οποίος έχει επιμεληθεί και όλες τις ενορχηστρώσεις- επάνω σε Βυζαντινούς ύμνους. Η Μαρία Φαραντούρη ερμηνεύει ένα τραγούδι του Μάνου Χατζιδάκι σε ποίηση Νίκου Γκάτσου (από τη Σκοτεινή Μητέρα) και ένα απόσπασμα από τα Εγκώμια του Επιτάφιου Θρήνου.  Η έκδοση είναι στην αγγλική γλώσσα. 
|-
| 2005 || Η Μνήμη Του Νερού || Legend 2201153602 CD || 23 χρόνια μετά την πρώτη τους δισκογραφική συνεργασία, η Μαρία Φαραντούρη και ο Ζουλφί Λιβανελί συναντώνται πάλι. 
|-
| 2005 || Αμοργός || Σείριος SMH 2053 CD || Καντάτα βασισμένη στο ομώνυμο ποίημα του Νίκου Γκάτσου για μια γυναικεία φωνή, δυο ανδρικές, μεικτή χορωδία και συμφωνική ορχήστρα.
|-
| 2005 || First Songs-Πρώτα Τραγούδια || Intuition 3377 2 CD || Η Μαρία Φαραντούρη τραγουδά το Φθινόπωρο και συνοδεύει τον Μίκη Θεοδωράκη στα τραγούδια Δεν Είναι Μονάχα Τ’ Αηδόνια και Αγράμπελη. Συμμετέχει η Παιδική Χορωδία Δημήτρη Τυπάλδου. Η παραγωγή, ηχογράφηση και πρώτη κυκλοφορία έγινε στη Γερμανία.
|-
| 2005 || Μικρές Κυκλάδες-Χρυσοπράσινο Φύλλο || EMI 0946 311971 2 3 CD || Επανέκδοση σε cd των έργων του Θεοδωράκη Μικρές Κυκλάδες (1963) και Χρυσοπράσινο Φύλλο (1962).  
|-
| 2006 || Ερημιά || Legend 2201153922 CD || Κύκλος τραγουδιών του Μίκη Θεοδωράκη σε στίχους του Λευτέρη Παπαδόπουλου. Η ενορχήστρωση και η διεύθυνση της ορχήστρας, η οποία αποτελείται από μέλη της ΚΟΕΜ, ανήκει στον Σταύρο Ξαρχάκο. Μαζί με τη Μαρία Φαραντούρη ερμηνεύει ο Μανώλης Μητσιάς.
|-
| 2006 || Η Μαρία Φαραντούρη Τραγουδά Έλληνες Συνθέτες || Legend 22011154242 CD || Συλλεκτικό cd με τραγούδια Ελλήνων συνθετών, που έχει ηχογραφήσει η Μαρία Φαραντούρη για λογαριασμό της εταιρείας Legend, και έχουν κυκλοφορήσει σε άλλα cd.
|-
| 2006 || Η Μαρία Φαραντούρη Τραγουδά Μάνο Χατζιδάκι || Legend 2201154032 CD || Συλλεκτικό cd με τραγούδια του Μάνου Χατζιδάκι.
|-
| 2006 || Ελεγεία Του Ξεριζωμού || ECM New Series 1952/53 4765278 CD || Ζωντανή ηχογράφηση στο Μέγαρο Μουσικής Αθηνών. 
|-
| 2007 || Way Home || Peregrina PM 50472 CD || Το cd τιμήθηκε με το Βραβείο των Γερμανών Μουσικοκριτικών. Αποτελεί ζωντανή ηχογράφηση κατά τη διάρκεια περιοδείας της Μαρίας Φαραντούρη στην Ολλανδία (Ουτρέχτη) και στο Βέλγιο (Μπρυζ και Αμβέρσα), τον Μάιο του 2003. Εκτός από τα γνωστά τραγούδια του Μάνου Χατζιδάκι και του Μίκη Θεοδωράκη, το cd περιλαμβάνει αγαπημένα παραδοσιακά και λαϊκά τραγούδια. 
|-
| 2007 || Οδύσσεια || Legend 2201155082 CD || Μουσική: Μίκης Θεοδωράκης, στίχοι: Κώστας Καρτελιάς.
|-
| 2007 || Μπαλάντες || Legend 2201154762 CD || Μουσική: Μίκης Θεοδωράκης, στίχοι: Μανόλης Αναγνωστάκης.
|-
| 2007 || Maria Farantouri Sings George Gershwin || Legend 2201154722 CD || Ζωντανή ηχογράφηση συναυλίας με αποσπάσματα από έργα του Τζορτζ Γκέρσουιν, η οποία δόθηκε στο Μέγαρο Μουσικής Αθηνών, στις 22 Φεβρουαρίου 2006. Την Ορχήστρα των Χρωμάτων διευθύνει ο Μίλτος Λογιάδης.
|-
| 2007 || Ήχοι Πωγωνίου || Legend 2201454842 CD || Παραδοσιακά τραγούδια από την περιοχή του Πωγωνίου στην Ήπειρο.
|-
| 2008 || Μύθοι Γυναικών || Legend 2201156952 2201156962 CD || Ηχογράφηση ζωντανής συναυλίας-παράστασης με άξονα τη γυναικεία persona, όπως εμφανίζεται διαχρονικά στους μύθους, στην ιστορία και στην κοινωνική πραγματικότητα.
|-
| 2008 || Λάχανα Και Χάχανα || Legend 2201341572/2201341582 CD || Σε μια προσπάθεια να βοηθήσει την κόρη του να αποστηθίσει ποιήματα, ο Τάσος Ιωαννίδης άρχισε να συνθέτει μουσική επάνω στους στίχους του βιβλίου Γλώσσας της Α΄ Δημοτικού. Το αποτέλεσμα αυτής προσπάθειας ήταν αφ’ ενός το παιδί να κάνει παιχνίδι τη μαθησιακή διαδικασία και αφ’ ετέρου να πραγματοποιηθεί αυτό το cd προς τέρψιν και άλλων μικρών μαθητών. Μαζί με τη Μαρία Φαραντούρη συμμετέχουν ο Ευγένιος Σπαθάρης και ο Ηλίας Μαμαλάκης. 
|-
| 2009 || Αφιέρωμα Στον Μίκη Θεοδωράκη || Legend 2201156522 CD || Ζωντανή ηχογράφηση συναυλίας αφιερωμένη στον Μίκη Θεοδωράκη, στο Μέγαρο Μουσικής Αθηνών. Την Ορχήστρα των Χρωμάτων διευθύνει ο Μίλτος Λογιάδης.
|-
| 2009 || Para-phrases || Subways CD || Οι «Παρα-φράσεις» αποτελούν τη μουσική που συνέθεσε ο Βαγγέλης Κατσούλης για την ταινία του Σταύρου Ιωάννου Χορεύοντας Στον Πάγο. Στη συνέχεια, όταν επρόκειτο να κυκλοφορήσει η μουσική αυτή σε cd, ο συνθέτης ηχογράφησε μερικά επιπλέον κομμάτια ως ελεύθερες αποδόσεις του κλίματος της ταινίας. Το τραγούδι Beyond The Bounds, που ερμηνεύει η Μαρία Φαραντούρη, είναι η μουσική των τίτλων της ταινίας.
|-
| 2010 || Maria Farantouri Sings Taner Akyol || ENJA 95612 CD || Τραγούδια του Τούρκου συνθέτη Taner Akyol σε ενορχήστρωση του Συμεών Ιωαννίδη. 
|-
| 2010 || Του Έρωτα Και Του Θανάτου || Legend 2201159927/2201159928 CD || Ζωντανή ηχογράφηση συναυλίας-αφιερώματος στον Μίκη Θεοδωράκη, που δόθηκε στο Μέγαρο Μουσικής Αθηνών, στις 30 Ιανουαρίου και την 1η Φεβρουαρίου του 2008, και παρουσιάζει τέσσερεις κύκλους τραγουδιών του: Ένας Όμηρος (μαζί με την Μαρία Φαραντούρη τραγουδά και ο Χρήστος Θηβαίος), Η Μπαλάντα Του Μαουτχάουζεν, Οδύσσεια και Κύκλος Φαραντούρη.
|-
| 2010 || Timeless || WMW001/GEMA CD || Από acid jazz έως deep house και περάσματα από funky vibes το cd δίνει μια νέα ματιά σε ένα ιστορικό, πλέον, μουσικό υλικό. Με έδρα το Αμβούργο, ο Francesco Diaz, ηγετική μορφή του Ibiza Sound, όπως αποκαλείται ο ήχος που αναπτύχθηκε στις Βαλεαρίδες από τους djs, σκύβει επάνω στο έργο του Μίκη Θεοδωράκη και, μαζί με τους συνεργάτες του, μετατρέπει γνωστά τραγούδια και μοτίβα σε ένα ηχητικό σύμπαν πέρα από τον χρόνο και τον τόπο.
|-
| 2011 || Athens Concert || ECM 2205/06 CD || Καρπός μιας δεκάχρονης φιλίας και συνεργασίας του θρύλου της jazz Charles Lloyd και της Μαρίας Φαραντούρη (ζωντανή ηχογράφηση της συναυλίας στο Ηρώδειο, στις 4 Ιουνίου του 2010).
|-
| 2013 || Ay Amor || Babinis Productions LLC 5206688014925 CD || Κύκλος τραγουδιών του συνθέτη Δημήτρη Μαραμή. 
|-
| 2014 || Χθες Άρχισα Να Τραγουδώ || Minos EMI 0602537817 7 6 || Στις 17 Σεπτεμβρίου του 2013, στο Ηρώδειο, η Μαρία τραγούδησε ένα απάνθισμα από το σύνολο του ρεπερτορίου της.
|-
| 2014 ||Τα Μουσικά Ταξίδια Του Μάρκο Πόλο || World Village / Harmonia Mundi WVF 479092 CD || 
|-
| 2014 || Φυγή || MEΤΡΟΝΟΜΟΣ 037 CD || Κύκλος τραγουδιών του συνθέτη Γιώργου Καγιαλίκου. 
|-
| 2014 || Μικρή Βαλίτσα'' Cobalt Music   Προσωπικός δίσκος του τραγουδοποιού Αλκίνοου Ιωαννίδη

 Παραπομπές 

 Εξωτερικοί σύνδεσμοι 

 Επίσημος Ιστότοπος Μαρίας Φαραντούρη
 Μαρία Φαραντούρη στο Σημείο ART

Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Αντιδικτατορικός αγώνας
Κατηγορία:Χρυσός Σταυρός του Τάγματος του Φοίνικα
Κατηγορία:Ελληνίδες τραγουδίστριες